Ribe Stifts Adresseaviser, 1834-07-04
Udenlandske Efterretninger. Den pyrenæiske Halv. D. Carlos, som ved Jndskibningen i Portugal var i stor Pengeforlegenhed, var næppe ankommen til Portsmouth, førend han fik Contanter i Overflødighed. Han vilde uddeele 500 L. St. blandt Mandskabet paa Donegal; men Capitainen forbød det, som stridende mod hans Ordre. Jnfanten vil ikke beqvemme sig til at frasige sig Spaniens Trone. Den spanske Gesandt, der, som bekjendt, indfandt sig i Portsmouth, vilde han slet ikke lade komme for sig, og efter en lang Conferents med Understatssecretæren, Backhouse, erklærede han for sine Ledsagere, at glimrende Tilbud vel vare ham gjorte; men at han havde afviist dem alle, og at han ingensinde vilde opgive sine og sine Børns Rettigheder. Det skal være hans Plan, at oppebie en gunstig Leilighed, for igjen at vende tilbage til Spanien. D. 25de og 26de f. M. ankom flere Skibe til Falmouth og Plymouth med et betydeligt Antal Udvandrere fra Halvøen, meest spanske Officerer. Eet af disse Skibe, som havde 200 landflygtige Spaniere ombord, gik igjen under Seil til Hamburg, efterat Passagererne havde havt en Samtale med D. Carlos's Følge. Den spanske Regjering har rigtignok gjort et Forsøg paa at hindre disse Flygningers Bortreise fra Portugal; men da Lord Howard de Walden erklærede, at de stode under det engelske Flags Beskyttelse, gik Udskibningen uhindret for sig. Medens saaledes Absolutismens Tilhængere søge et Tilflugtsted i Engelland, vende derimod de ved absolutistiske Decreter Bandlyste, iblandt disse General Mina, igien tilbage til Fædrenelandet. Publicum og Pressen ere i det Hele ikke tilfredse med denne Omvexling af Gjæster; men især gaae Bladene løs paa den forhadte General Moreno, som i en Skrivelse til Coureren forgjeves har søgt at retfærdiggjøre sit Forhold. Udladelserne imod ham ere saa bittre og heftige, at de meget forurolige D. Carlos og hans Følge, og da man desuden frygtede for, at Admiral Napiers Ankomst til Portsmouth, vilde frembringe en for de ikke velkomne Gjæster farlig Bevægelse blandt Publicum, saa har Jnfanten fremskyndet sin Reise derfra til London. Napier ankom til Portsmouth d. 25de og blev modtagen med almindelig Jubel. Hovedgrunden til hans Hjemreise siges at være et i lang Tid næret Ønske, at blive valgt til Parlamentsmedlem for Portsmouth, hvortil der nu er Udsigt, da een af denne Stads nuværende Repræsentanter, Hr. Baring, skal være tilsinds at modtage et Embede og altsaa vil komme til at underkaste sig et nyt Valg. - Efterretningerne fra Lissabon ere meget tilfredsstillende; Roligheden var overalt bragt tilveie, og D. Pedro havde opløst den 7000 Md. stærke Lissabonner Nationalgarde, fordi dens Tieneste ikke længere behøvedes. Cortesvalgene skulle være fuldendte til den 3die August, og Antallet af hele Rigets Deputerede skal beløbe sig til 133. - Dronning-Regentinden af Spanien, kom d. 10de f. M. uventet fra Aranjues til Madrid. Jfølge nogle Efterretninger var dette skeet, fordi hun vilde bivaane den høitidelige Bekjendtgiørelse af det kongelige Statut, som skulde finde Sted d. 12te; efter andre var hun over Hals og Hoved flygtet fra Aranjuez, for at undgaae Choleraen, som nærmede sig med bevingede Skridt. Til Belønning for deres Medvirkning til at slutte Aliance-Tractaten imellem de fire vestlige Magter, ere Talleyrand og Sarmento udnævnte til Storkors, hiin af Carl den 3die, denne af Jsabelle Ordenen. Ogsaa Martinez de la Rosa har faaet Storkorset af Carl den 3die Orden. At en lignende Udmærkelse ikke er bleven Lord Palmersion til Deel, har sin Grund deri, at samtlige spanske Ordeners Statuter gjøre Katholicismen til en ueftergivelig betingelse for at kunne bære dem. Saragossas berømte Forsvarer, Palafor, er udnævnt til Hertug af Saragossa, og General Rodil, som endnu for Midten af Juni kom tilbage til Madrid, er ophøiet i den castilianske Adelstand. Flere af de Generaler, som under ham commanderede Expeditionscorpset, have ogsaa faaet Hæderstegn. Messager fortæller, at Grev Torreno er udnævnt til Finantsminister. - Med den nye Presselov af 1ste Juni, som egentlig ikke er Andet end et strengt Censur-Reglement, var man i Madrid yderst utilfreds, og det hedte, at de til Censorer udnævnte Mænd havde afslaaet at tage imod dette Hverv. - Messager vil endnu vide, at Carlistchefen Simon de la Torre har slaaet Dronningens Tropper i Biscaia; derimod tale andre Efterretninger fra det nordlige Spanien om et Nederlag, som Jnsurgenterne have lidt. - Af det Amsterdammer Handelsblad fret man, at Regjeringen i Madrid har paa Forestilling af den spanske Consul i Hamburg, ophævet den for Skibsfarten trykkende Bestemmelse, at udstedte Skibspapirer alene skulde have Gyldighed for det Sted, hvorhen Skibet var bestemt, hvorimod de spanske Consuler i Udlandet nu ere bemyndigede til, at give de af dem udstedte Skibspapirer en Tilsætning, hvorved det tilstedes Capitainer eller Redere af Koffardiskibe at fare til alle de Pladser, hvor de kunne finde Beskjeftigelse.